Source: https://tuusula.cloudnc.fi/fi-FI/Toimielimet/Tekninen_lautakunta/Kokous_962020/Tuusulanjarven_esteeton_lintutornireitti(23583)
Timestamp: 2020-07-02 18:09:31+00:00
Document Index: 18366624

Matched Legal Cases: ['§ 73', '§ 76', '§ 71', '§ 72', '§ 74', '§ 75', '§ 76', '§ 77']

Tuusulanjärven esteetön lintutornireitti | Tuusula
Tuusulanjärven esteetön lintutornireitti
§ 73 Tuusulanjärven esteetön lintutornireitti
TUUDno-2017-989
Riitta Kalliokoski, kunnanpuutarhuri, riitta.kalliokoski@tuusula.fi
Terhi Wermundsen, kaavasuunnittelija, terhi.wermundsen@tuusula.fi
Tekninen lautakunta hyväksyi 11.6.2019 (§ 76) pitämässään kokouksessa puistosuunnitelmaehdotuksen Tuusulanjärven esteettömistä pitkospuista ja lintutornista. Päätöksessä lautakunta edellytti, että ennen kohteen rakennusurakan kilpailutusta rakennuskuvat ja suunnitelmien toteutukset eri kaidevaihtoehdoilla hyväksytetään lautakunnalla. Samalla ylläpito- ja muut kustannusarviot sekä turvallisuusnäkökulmat on huomioitava suunnitelmissa.
Tuusulanjärven esteettömän lintutornireitin suunnitelmia on päivitetty. Pitkospuiden linjaukseen on tehty pieniä muutoksia, tornin rakennetta muutettu ja pitkospuihin on lisätty kaiteet. Torniosaan esitetään esteettömyysnäkökulmat huomioon ottaen käytettäväksi teräsverkosta pudottua kaidetta, jonka läpi voi nähdä. Pitkospuuosuudelle esitetään harvaa puukaidetta. Kaidekorkeudet rakennetaan esteettömyyssuositusten mukaisesti. Detaljikuvat lintutornista ja kaiteista on esitetty liitteissä. Muutokset ovat niin pieniä, että ne eivät vaadi uutta puistosuunnitelmaa. Lintutornille haetaan erillistä maankäyttö- ja rakennuslain mukaista toimenpidelupaa.
Kunnan julkisivu- ja lähiympäristölaaturyhmä (JLLR) on tutustunut suunnitelmiin. Laaturyhmä nosti esiin seuraavat asiat suunnitelmista:
Hahmoteltu muoto ja sijoitus maastoon vaikuttavat hyvältä.
Pitkospuureitti ja varsinainen torni on luonteva pari vieressä olevan joen yli kulkevan sillan kanssa. Tähän peilaten olisi hyvä, jos lintutorni ja sinne kulkeva reitti käsiteltäisiin sillan kanssa sopivaksi eikä puu jäisi kestopuun väriseksi.
Kaiteiksi on leikkauksessa hahmoteltu vaijeriverkkoa. Tämän osalta tulee lupavaiheessa esittää tarkempi suunnitelma. Aiemmin on ilmeisesti myös keskusteltu jonkinlaisesta rimakaiteesta pleksin kera. Näitä materiaalivalintoja on syytä tarkentaa lupavaiheessa.
Kaiderakenteen suunnittelussa tulee huomioida, että kyseessä on esteetön lintutorni. Näin ollen pyörätuolissa olevat sekä lapset tulee huomioida kaideratkaisussa, jotta katselu olisi mahdollista.
Lintutornireitin rakentamiskustannukset ovat arviolta noin 350 00 - 400 000 euroa. Lintutornin ja siihen liittyvän esteettömän reitin kunnossapitokulut vastaavat arviolta 3-4 henkilötyöpäivää eli noin 1500 - 2000 euroa/vuosi tarvikkeineen. Tornireitillä ei ole talvikunnossapitoa. Investointivarat on Tuusulan kunnanvaltuusto hyväksynyt vuoden 2020 talousarvion yhteydessä. Varat otetaan Tuusulanjärven ja -jokilaakson kehittämiseen osoitetusta määrärahasta. Kunnossapidosta vastaa Viheralueet normaalin vuosittain viheralueiden hoitoon ja kunnossapitoon myönnettävän määrärahan puitteissa.
Siptin Ossi Rintala esittelee asiaa kokouksessa.
hyväksyä rakennussuunnitelmat esteettömästä pitkospuureitistä ja lintutornista.
Puheenjohtajan avattua asiasta keskustelun esittelijä muutti päätösesitystään lisäten päätöskohdat, joiden mukaan lautakunta päättää pidättäytyä toistaiseksi rakentamisesta taloudellisen tilanteen johdosta ja ehdottaa asian valitsemista säästökohteeksi.
Tekninen lautakunta päätti
hyväksyä rakennussuunnitelmat esteettömästä pitkospuureitistä ja lintutornista
Lisäksi tekninen lautakunta päätti
pidättäytyä toistaiseksi rakentamisesta taloudellisen tilanteen johdosta
ehdottaa asian valitsemista säästökohteeksi.
Kaavoitus, Terhi Wermundsen
1513_01_yleiskartta_20200120, TL 9.6.2020.pdf (pdf, 670 kt)
1513_02_paalukartta_20200120, TL 9.6.2020.pdf (pdf, 377 kt)
1513_03_leikkaus A-A_20200120, TL 9.6.2020.pdf (pdf, 205 kt)
1513_04_leikkaus B-B_20200120, TL 9.6.2020.pdf (pdf, 209 kt)
1513_05_katselutason pohjataso_20200120, TL 9.6.2020.pdf (pdf, 218 kt)
1513_06_katselutason kansi_20200120, TL 9.6.2020.pdf (pdf, 190 kt)
1513_07_runkorakenteen detajit_20200120, TL 9.6.2020.pdf (pdf, 355 kt)
Lausunto, julkisivu- ja lähiympäristö -laaturyhmä, TL 9.6.2020.pdf (pdf, 17 kt)
Tuusulan kunta, tekninen lautakunta
§ 71 Kirkonkylän kampus, ehdotussuunnitelmien (L2) hyväksyminen
§ 72 Rykmentinpuiston monitoimikampus, hankesuunnitelma
§ 74 Oikaisuvaatimus: korvauspyyntö, Tuusulan seurakuntakeskuksen ja sen pysäköintialueen hulevesien ohjaus
§ 75 Kivikiila, asemakaavan muutosnro 3458, Teknisen lautakunnan lausunto
§ 76 Viranhaltijoiden päätökset
§ 77 Työryhmien pöytäkirjoja